
REPUBLIKA HRVATSKA
BRODSKO – POSAVSKA ŽUPANIJA
Upravni odjel za opću upravu i 
imovinsko-prave poslove
KLASA: UP/I-943-01/25-01/07
URBROJ: 2178-02-02/6-25-2
Slavonski Brod, 03. listopad 2025.g. 


Upravni odjel za opću upravu i imovinsko-pravne poslove, Brodsko-posavske županije OIB: 27400987949, povodom prijedloga trgovačkog društva HRVATSKE AUTOCESTE d.o.o. iz Zagreba, Ulica Stjepana Širole 4, OIB: 57500462912 za pokretanjem postupka potpunog izvlaštenja z.k.č.br. 736/2 i z.k.č.br. 736/3 k.o. Brđani, radi izgradnje brze ceste Požega – Staro Petrovo Selo (A3), dionica: Požega (Brestovac Požeški) – Staro Petrovo Selo (A3), III.  faza – poddionica dio brze ceste iza Čvorišta Godinjak – Čvorište Staro Petrovo Selo, temeljem članka 54. Zakona o općem upravnom postupku (N.N. br. 47/09 i 110/21), donosi 

		 
Z A K L J U Č A K 

1. Emanuelu Veletovskom iz Godinjaka, nepoznatog prebivališta postavlja se privremeni zastupnik u osobi Andreja Garića odvjetnika iz Slavonskog Broda, Nikole Zrinskog 2, radi zaštite njihovih prava i interesa u vezi s postupkom potpunog izvlaštenja izvlaštenja z.k.č.br. 736/2 i z.k.č.br. 736/3 k.o. Brđani, radi izgradnje brze ceste Požega – Staro Petrovo Selo (A3), dionica: Požega (Brestovac Požeški) – Staro Petrovo Selo (A3), III.  faza – poddionica dio brze ceste iza Čvorišta Godinjak – Čvorište Staro Petrovo Selo.
2. Određuje se održavanje usmene rasprave u postupku potpunog izvlaštenja z.k.č.br. 736/2 i z.k.č.br. 736/3 k.o. Brđani, radi izgradnje brze ceste Požega – Staro Petrovo Selo (A3), dionica: Požega (Brestovac Požeški) – Staro Petrovo Selo (A3), III.  faza – poddionica dio brze ceste iza Čvorišta Godinjak – Čvorište Staro Petrovo Selo.
3. Usmena rasprava saziva se za utorak, 28. listopada 2025. godine,  u Upravnom odjelu za opću u pravu i imovinskopravne poslove Brodsko – posavske županije s početkom u 11:00 sati, Ulica Petra Krešimira IV br.1, II. Kat, soba 205.
4. Poziva se privremeni zastupnik da se prihvati povjerene dužnosti i da je u svemu savjesno i po zakonu obavlja.   
5. Troškove zastupanja privremenog zastupnika snosi predlagatelj izvlaštenja trgovačko društvo HRVATSKE AUTOCESTE d.o.o. iz Zagreba, Ulica Stjepana Širole 4, OIB: 57500462912. 
6. Ovaj zaključak objavit će se u službenom glasilu, na oglasnoj ploči i na internetskoj stranici ovog javnopravnog tijela.

O b r a z l o ž e n j e

Trgovačko društvo HRVATSKE AUTOCESTE d.o.o. iz Zagreba, Ulica Stjepana Širole 4, OIB: 57500462912, podnio je dana 17. rujna 2025.g. prijedlog za pokretanje postupka potpunog izvlaštenja z.k.č.br. 736/2 i z.k.č.br. 736/3 k.o. Brđani radi izgradnje brze ceste Požega – Staro Petrovo Selo (A3), dionica: Požega (Brestovac Požeški) – Staro Petrovo Selo (A3), III.  faza – poddionica dio brze ceste iza Čvorišta Godinjak – Čvorište Staro Petrovo Selo, koje su u vlasništvu Emanuela Veletovskog iz Godinjaka, nepoznatog prebivališta. 
Prijedlog je podnesen Upravnom odjelu za opću upravu i imovinsko-pravne poslove Brodsko-posavske županije sukladno članku 16. Zakona o izvlaštenju i određivanju naknade (N.N. br. 74/14, 69/17 i 98/19, u daljnjem tekstu: „Zakon o izvlaštenju i određivanju naknade“).
Prijedlogu je priložena dokumentacija sukladno članku 30. Zakona o izvlaštenju i određivanju naknade. 
Priložen je i dokaz da je trgovačko društvo HRVATSKE AUTOCESTE d.o.o. iz Zagreba, Ulica Stjepana Širole 4, OIB: 57500462912 kao korisnik izvlaštenja prethodno pokušao sporazumno riješiti pitanje potpunog izvlaštenja na predmetnim nekretninama, a sukladno Zakonu o izvlaštenju i određivanju naknade.
[bookmark: _Hlk210221205]Sa Emanuelom Veletovskim imovinsko pravni odnosi nisu riješeni sporazumno jer je istome adresa prebivališta nepoznata te se isti, u postupku sporazumnog rješavanja pitanja stjecanja prava vlasništva, naknade i posjeda z.k.č.br. 736/2 i z.k.č.br. 736/3 k.o. Brđani nije odazvao pozivu trgovačkog društva HRVATSKE AUTOCESTE d.o.o. iz Zagreba, Ulica Stjepana Širole 4, OIB: 57500462912. 
Zbog postojanja problema nepoznatog prebivališta, nemogućnosti utvrđivanja prebivališta zbog nepostojanja OIB i JMBG koji je potreban za utvrđivanje točne adrese prebivališta ili boravišta odnosno za utvrđivanje činjenice smrti u matici umrlih, a samim time i nemogućnosti uredne dostave ovo je tijelo Emanuelu Veletovskom postavilo privremenog zastupnika u osobi Andreja Garića odvjetnika iz Slavonskog Broda.
Odredbom članka 34. stavka 1. Zakona o općem upravnom postupku (N. N. br. 47/09 i 110/21, u daljnjem tekstu: “Zakon o općem upravnom postupku”), propisano je da kad postupovno nesposobna stranka nema zakonskog zastupnika ili se neka radnja u postupku treba hitno poduzeti protiv osobe koje prebivalište, boravište ili sjedište nije poznato, a koja nema opunomoćenika, takvoj stranci službena će osoba zaključkom odrediti privremenog zastupnika. 
Stavkom 3. istog članka propisano je, da kad je stranka nepoznata, zaključak o određivanju privremenog zastupnika objavit će se u službenom glasilu, na oglasnoj ploči i na internetskoj stranici javnopravnog tijela ili na drugi prikladan način. Ovlast privremenog zastupnika prestaje kad se stranka ili osoba ovlaštena za njezino zastupanje pojavi u postupku, odnosno ako stranka u pisanom obliku odredi osobu ovlaštenu za zastupanje.
Stavkom 5. istog članka propisano je da privremeni zastupnik sudjeluje u postupku, odnosno obavlja radnje za koje je određen dok ne bude utvrđena osoba ovlaštena za zastupanje stranke, odnosno dok se ne obave radnje za koje je određen. 
Člankom 12. Zakona o izvlaštenju i određivanju naknade određeno je da su poslovi izvlaštenja poslovi od interesa za Republiku Hrvatsku, a postupci izvlaštenja su hitni postupci.
Sukladno članku 54. Zakona o općem upravnom postupku usmena rasprava se određuje u upravnim stvarima u kojima sudjeluju dvije stranke ili više njih s protivnim interesima, kada je potrebno provesti očevid ili saslušati svjedoke ili vještake te u drugim slučajevima kada je to korisno za rješavanje upravne stvari. 
Uredno pozvana stranka dužna je na raspravu pristupiti ili nedolazak opravdati. 
Ako uredno pozvana stranka bez opravdanog razloga ne dođe na usmenu raspravu, službena osoba može provesti raspravu i bez nazočnosti stranke. 
Ako na usmenu raspravu ne dođe uredno pozvana stranka na zahtjev koje je pokrenut postupak, a iz cjelokupnog stanja stvari može se zaključiti da je stranka odustala od zahtjeva, službena osoba koji vodi postupak rješenjem će obustaviti postupak
 Točka 5. Izreke ovog zaključka temelji se na članku 38. stavku 1. Zakona o izvlaštenju i određivanju naknade i članku 161. Zakona o općem upravnom postupku. 
Slijedom svega iznesenoga odlučeno je kao u Izreci ovog zaključka. 
 

UPUTA O PRAVNOM LIJEKU  

Temeljem članka 77. stavak 5. Zakona o općem upravnom postupku, protiv ovog zaključka ne može se izjaviti žalba. Zaključak se može pobijati žalbom protiv rješenja kojim se rješava o upravnoj stvari. 
                                                                                                                                                            
                                                                                       SAVJETNICA: 
                                                                                                                                                                                                                               
                                                                                        Ivana Poje, mag. iur.


DOSTAVITI:  

1. HRVATSKE AUTOCESTE d.o.o., 
Zagreb, Ulica Stjepana Širole 4
n/r punomoćnice gđe. Jelene Krolo dipl. iur. 
2. Odvjetnik Andrej Garić, Nikole Zrinskog 2, Slavonski Brod
3. Službeni vjesnik 
4. Oglasna ploča 
5. Internetska stranica 
6. Pismohrana

